Na podlagi 8. člena Zakona o volilni in referendumski kampanji (Uradni list RS, št. 41/07, 103/07-ZPoIS-D, 105/08-odl.US, 11/11, 28/11-odl.US, 98/13, 8/15) Občina Bled, Cesta svobode 13, 4260 Bled objavlja  

POGOJE
ZA PRIDOBITEV PRAVICE DO BREZPLAČNE UPORABE PLAKATINH MEST V ČASU VOLILNE KAMPANJE ZA REFERENDUM O ZAKONU O SPREMEMBAH IN DOPOLNITVAH ZAKONA
O VODAH

1.	Občina Bled zagotavlja brezplačno uporabo plakatnih mest za volilno kampanjo za Referendum o Zakonu o spremembah in dopolnitvah zakona o vodah , ki bo 11. 7. 2021.

2.	Občina Bled poziva organizatorje volilne kampanje, da najkasneje do vključno srede, 23. 6. 2021 pošljejo pisne vloge na naslov: Občina Bled, Cesta svobode 13, 4260 Bled ali po elektronski pošti na naslov: obcina@bled.si. 

3.	Zaradi zagotovitve enakopravnosti pri lepljenju in nameščanju plakatov bo župan Občine Bled imenoval komisijo, ki bo na podlagi vrstnega reda prejetih prijav organizatorjem volilne kampanje določila enako število plakatnih mest in kraj namestitve plakatov.

4.	Na dodeljenih plakatnih mestih bosta plakate nameščala izvajalca plakatiranja v Občini Bled. Plakatna mesta bodo razdeljena posameznim strankam glede na število vloženih vlog. Vsem strankam bo dodeljeno enako število mest za plakatiranje. 

5.	Za uporabo plačljivih plakatnih mest, ki jih nudita izvajalca plakatiranja v Občini Bled, se organizatorji volilne kampanje in izvajalca dogovorijo sami. 

6.	Plakatiranje na ostalih mestih je dovoljeno s soglasjem lastnika oziroma upravljalca reklamnih tabel, stavb, drugih objektov in zemljišč. 

Številka: 042-4/2021-2
Datum: 14. 6. 2021 

                                                      ŽUPAN
                                                   JANEZ FAJFAR, l. r.